OpenLLM-France/wikimedia huggingface dataset:
# Nakuru konderria

Nakuru konderria Kenyako konderri bat da. Konderriak 7495,1 km² ditu.

## Geografia

Rift haranean dago, herrialdearen hego-mendebaldean, eta Nakuru du hiriburu. Beste herri garrantzitsu bat Naivasha da. Konderriko biztanleria, guztira, 1.603 325 biztanlekoa da, 2009ko erroldaren arabera. Herrialdeko laugarren konderririk populatuena da, Nairobi, Kakamega eta Kiambu konderrien atzetik. Konderriaren mugetan Nakuru eta Naivasha aintzirak eta Nakuru, Naivasha, Hell 's Gate eta Longonot parke nazionalak daude.
| Iparmendebaldean: Kericho konderria | Iparraldean: Baringo konderria | Iparekialdean: Laikipia konderria |
| Mendebaldean: Bomet konderria | | Ekialdean: Nyandarua konderria |
| Hegomendebaldean Narok konderria | Hegoaldean: Kajiado konderria | Hegoekialdean: Kiambu konderria |

## Demografia

2009ko zentsoaren arabera hauek ziren herri nagusiak:
* Nakuru, udalerria, 307 990 biztanle
* Naivasha, udalerria, 181 966 biztanle
* Molo, beste motatako herria, 107 806 biztanle
* Gilgil, beste motatako herria, 35 293 biztanle

## Erreferentziak

* ↑ https://es.scribd.com/doc/36672705/Kenya-Census-2009
* ↑ https://web.archive.org/web/20160729203228/https://www.opendata.go.ke/Population/2009-Census-Vol-1-Table-3-Rural-and-Urban-Populati/e7c7-w67t/1

## Kanpo estekak

* Nakuru konderria OpenStreetMapen.
* Datuak: Q1852202
* Multimedia: Nakuru County / Q1852202
# Nakhodka

Nakhodka (errusieraz: Находка) Errusiaren ekialdeko muturrean dagoen Primorski kraiko hiria da. Japoniako itsasoko Nakhodkako golkoan dago, Vladivostoketik 85 km ekialdera. 2010ean 159.719 biztanle zituen.
Errusiak Ozeano Barean duen garraiogune garrantzitsuenetako bat da, eta 2010ean 51 milioi tona pasatxo mugitu zituzten hiriko portu guztien artean.

## Hiri senidetuak

* Maizuru (Japonia), 1961eko ekainean (Sobiet Batasunaren eta Japoniaren arteko lehenengo hiri senidetzea).
* Otaru (Hokkaido) (Japonia), 1966ko irailaren 12an.
* Bellingham (Washington) (Ameriketako Estatu Batuak), 1975eko apirilean.
* Oakland (Kalifornia) (Ameriketako Estatu Batuak), 1975eko apirilean.
* Tsuruga (Fukui) (Japonia), 1982ko urrian.
* Jilin Hiria (Txina), 1991ko uztailean.
* Donghae (Hego Korea), 1991ko abenduan.
* Clare (Michigan) (Ameriketako Estatu Batuak), 1997ko urrian.
* Phuket (Thailandia) probintzia, 2006ko irailaren 21ean.

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ (Errusieraz) «Суммарный грузооборот всех портов Находки в 2010 году составил 51 миллион 82 тысячи тонн», ДВ-РОСС agerkaria, 2011-01-24. Eskuratze data: 2011-02-07

## Kanpo estekak

* Udalaren webgune ofiziala (Errusieraz)
* Datuak: Q156658
* Multimedia: Nakhodka / Q156658
# Nakuru Aintzirako Parke Nazionala

Nakuru Aintzirako Parke Nazionala Nakuru hiritik gertu Kenyan dagoen parke ospetsu bat da. Masai Mara parkearen atzetik, bisitari gehien jasotzen duen Kenyako parkea da. Nairobitik 157 kilometrora dago, Rift Haran Handian, eta 188 km² ditu. Hegazti migratzaileentzat garrantzi handia du, haientzat babestoki baita. Zalantzarik gabe parke honekin lotzen den espezie nagusia flamenkoa da (Phoenicopterus). Nakuru hitza masai herriaren hizkuntzan "hautsez betea" esan nahi du. Aintzirako urak oso alkalinoak dira, eta horrek algen eta zooplanktonen ugaritasuna justifikatzen du.

## Parkearen espezie nagusiak

Parkean 450 hegazti espezie (90, akuatikoak) aurki daitezke. Horietatik 50 dira ugaztun espezieak. Aipagarri dira:
* Errinozero zuriak eta errinozero beltzak: 60 inguru daude, eta etengabe basozainen zaintzapean daude.
* Babuinoak
* Ugandatik ekarritako Rothschild jirafak, arriskuan Ugandako gerra zibilaren ondorioz.

## Erreferentziak

* ↑ https://web.archive.org/web/20100430230603/http://www.kws.go.ke/parks/parks_reserves/LNNP.html

## Kanpo estekak

* (Ingelesez) Nakuru parkeari buruzko informazioa:
* (Ingelesez) Kenia Wildlife Service:
* Datuak: Q313071
* Multimedia: Lake Nakuru National Park / Q313071
# Nakło nad Notecią udalerria

Nakło nad Notecią ( (Audio·info)) Poloniako Kujavia-Pomeraniako voivoderriko landa-hiri udalerri bat da, Nakło barrutian kokatuta. 186,93 km²ko azalera du eta 2017ko datuen arabera 32149 biztanle zituen.

## Kanpo estekak

* Udalaren webgunea
* Datuak: Q2264652
* Multimedia: Gmina Nakło nad Notecią / Q2264652
ieaKujavia-Pomeraniako voivoderriko udalerriak :
# Nakhitxevango Sobietar Errepublika Sozialista Autonomoa

Nakhitxevango Sobietar Errepublika Sozialista Autonomoa, edo Nakhitxevango SESA (errusieraz: Нахичеванская Автономная Советская Социалистическая Республика; azerbaijaneraz: Нахчыван Мухтар Совет Сосjалист Республикасы edo Nahçüvan Mukhtar Sovyet Sosyalist Respublikasy) Azerbaijango Sobietar Errepublika Sozialistaren barruko errepublika autonomoa izan zen, 1921eko martxoaren 16tik 1924ko otsailaren 9ra arte.

## Kanpo estekak

* Datuak: Q284506
1940ko hamarkadan azerbaijanera latindar alfabetoarekin idazteari utzi eta zirilikoa erabiltzen hasi zenean bandera ere aldatu zen, Нахчыван МССР testua erakutsiz.
# Naknek (Alaska)

Naknek Ameriketako Estatu Batuetako erroldak esleitutako leku bat da. Bristol Bay Boroughn kokatuta dago, Alaska estatuan. 470 biztanle ditu, 212,924112 kilometro koadroko azaleran banatuta.

## Ikus, gainera

* Bristol Bay Borough

## Kanpo estekak

* Datuak: Q751433
* Multimedia: Naknek, Alaska / Q751433
# Nako Motohashi

Nako Motohashi, japonieraz 本橋 菜子 Motohashi Nako, Asaka (Japonia), 1993ko urriaren 10a) Haneda Vickies eta Japoniako selekzio nazionaleko saskibaloi jokalaria da, eta 2020ko Udako Olinpiar Jokoetan zilarrezko domina eskuratu zuen.

## Ibilbidea

Waseda Unibertsitatetik graduatu zen.
2018ko FIBA Munduko Saskibaloi Kopan parte hartu zuen.

## Olinpiar Jokoen emaitzak

2020ko Udako Olinpiar Jokoetan, Tokio 2020an (Tokio), zilarrezko domina irabazi zuen Japoniako taldearekin AEBko taldearen (urrezkoa) atzetik eta Frantziakoari (brontzezkoa) irabaziz. Hauek osatzen zuten taldea: Himawari Akaho, Saki Hayashi, Rui Machida, Evelyn Mawuli, Saori Miyazaki, Yuki Miyazawa, Naho Miyoshi, Nako Motohashi, Moeko Nagaoka, Monica Okoye, Maki Takada eta Nanako Todo-k.
Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Saskibaloia emakumezkoa. |

## Gainerako emaitzak

* 01 ! Asiako Kopa 2019

## Erreferentziak

* ↑ «Nanoko Motohashi Basketball Player Profile, Oda Haneda Vickies, News, WJBL stats, Career, Games Logs, Best, Awards» asia-basket.
* ↑ «Basketball MOTOHASHI Nako - Tokyo 2020 Olympics» ...
* ↑ «Nako MOTOHASHI at the Tokyo 2020 Women's Olympic Basketball Tournament 2020» FIBA.basketball.
* ↑ «Alumni Nako Motohashi Selected to Represent Japan in Women’s Basketball at Tokyo 2020!» Olympic and Paralympic Project Promotion Section , Waseda University.
* ↑ «Nako Motohashi (Jpn)'s profile - FIBA Women's Basketball World Cup 2018» FIBA.basketball.
* ↑ «Nako Motohashi» olympedia.org 2021-12-14an begiratua(Ingelesez)
* ↑ «Nako Motohashi» Olympics.com 2021-12-14an begiratua (Gaztelaniaz)
* ↑ "Saskibaloia, emakumezkoa, emaitzak 2020" olympedia.org (Ingelesez)

## Kanpo estekak

* Datuak: Q55522649
* Multimedia: Nako Motohashi / Q55522649
# Nalanda

Nalanda unibertsitate budista historiko handia izan zen. Magadha erresuman zegoen, egungo Biharren, Indian. Bakarrik aztarnak gelditzen dira baina, hala ere, Unescok Gizateriaren ondarea deklaratu du.
Nalanda antzinako Indiako erlijio-eskolarik ospetsuenetako bat izan zen; babes berezia jaso eta pala dinastiaren erregealdian (IX. mendean) goia jo zuen. Gaur egun, erorkin-gune handi bat baino ez da, baina Indiaren historiako eta budismoaren tradizioko puntu garrantzitsu gisa gogoratzen da oraindik.

## Izenaren etimologia

Izena ulertzeko eta haren jatorria ezagutzeko teoria ugari daude. Hiranand Sastri, aztarnategian lan handia egin zuen arkeologoak, izena lotorekin (nālas) lotzen du. Landare horrek budismoaren sinbologian garbitasuna adierazten du. Inguruan ugari omen da.

## Garrantzia

Gaur egun tibetar budismo gisa ezagutzen dena (vayraiāna) neurri handi batean Nalandan sortu zen, IX. eta XII. mendeetan zehar. Budismoaren beste formak ere hemen dute nolabait haien jatorria, esaterako majaiana eta theravāda. Naranda, berez, kulturaren eta pentsamenduaren gune handi bat izan zen.

## Historia

Nalanda historia luzea izan zuen. Esaten da Buda bera, K.a. V. mendean, bertan egon zela. Bere garai handienean 10.000 ikasle izan zituen. Garrantzi handiko pertsonaiak bertan ikasi zuten, esaterako Nagarjuna (150-250), Xuanzang erromesa txinatarra (602-664), Kumārila Bhaṭṭa (730-810).
1193an, turkiar musulmanek, Bakhtiyar Khaljiren agindupean, Naladako Unibertsitatea txikitu zuten. Hor nabarmendu zen budismoaren dekadentzia Indian. Bakarrik erorkinak gelditu ziren. Erorkinek 150 000 metro koadro dituzte. Xuanzangek utzi zuen testigantzaren arabera, espazio hori jatorrizko espazioaren %10a izango litzateke.
Nalanda gaur egun aztarnategi garrantzitsu eta aberatsa da. 1951ean Theravada adarreko ikaskea budisten zentroa ireki zen erorkinetik gertu, Nava Nalanda Mahavihara zentroa alegia. Budista hauek lan handia ari dira egiten, besteak beste, zerutik ateratako argazkien bitartez. Badago ere Nalandako Museoa non hirian berreskuratutako eskuizkribuak, estatuak eta beste elementu asko erakusten diren.

## Iruditegia

* Nalandaren sarrera.
* Erliebe bat.
* 13. tenplua.
* 14. tenplua.

## Ikus, gainera

* Budismo
* Taxila
* Vihara
* Benares

## Kanpo estekak

* (Ingelesez):The Sack of Nalanda.
* (Ingelesez):Nalandako jatorrizko eskuizkribua.
* (Ingelesez):Nava Nalanda Mahavihara, Bihar Estatua, India.
* Datuak: Q216243
* Multimedia: Nalanda Mahavihara / Q216243
# Nalanda barrutia

Nalanda barrutia Indiako barruti bat da, Patna dibisioan, Bihar estatuan. 2.877.653 biztanle ditu 2.367 kilometro koadrotan.

## Mugakideak

Honako barrutiekin egiten du muga:
Patna barrutia Sheikhpura barrutia

## Ikus, gainera

* Bihar

## Kanpo estekak

* Datuak: Q77633
* Multimedia: Nalanda district / Q77633
# Namtar

Namtar (Namtarum edo Namtaru; sumerreraz: 𒉆𒋻) Mesopotamiako mitologian jainko beldurgarria zen. Azpimunduko Erexkigal eta Nergal jainkoen mezularia, gaixotasunak, parasitoak eta kiratsak zabaltzen zituen. Esaten zen arabera munduan gizakiari eraso egiteko eta deabruen itxura hartuta, hirurogei gaixotasun desberdin zabaldu zituen. Egiten zitzaizkien eskaintzak hauei aurre egiteko ziren. Denboraz, Babilonian eta Akkad inperioan patuaren espiritua bihurtu zen.

## Kondaira

Kondairak zera dio: Erexkigal, Anuren alaba, Kur herensugeak bahitua eta azpimundura eramana izan zen; han erregina bihurtu zen. Egun batean, jainkoek oturuntza eskaini nahi izan zioten baina horrek arazo handi bat zekarren ezen, oreka kosmikoa ez puskatzeko, jainkoek ezin zuten azpimundura jaitsi eta, alderantziz, azpimundukoek ezin zuten igo. Azkenik, Erexkigalek haren eta azpimunduaren ordezkaria izateko Namtar aukeratu zuen.

## Erreferentziak

* ↑ Jeremy A. Black, Anthony Green: Gods, Demons and Symbols of Ancient Mesopotamia: An Illustrated Dictionary. 134 or.

## Kanpo estekak

* Datuak: Q920319
# Namur

Namur (nederlanderaz: Namen, valonieraz: Nameur) Belgikako hegoaldean dagoen hiria da, Valoniako hiriburua 1986tik eta herrialde osoko zazpigarren populatuena dena 100.000 biztanle baino gehiagorekin (Valoniako hirugarrena populazioari dagokionez). Frantses hiztunak hiritar gehienak dira bestela.
Mosa eta Sambre ibaiek bat egiten duten lurraldean hedatzen da hiria, eta hiru zonalde nagusitan banatzen da: Hesbaye iparraldean, Condroz hego-ekialdean Entre-Sambre-et-Meuse hego-mendebaldean.

## Kultura

Gaur egun gune turistiko bihurtuta, ikustekoak dira hiriko gotorlekua, XVIII. mendeko katedrala (Saint-Aubain) eta kanpandorrea, UNESCOk Gizateriaren Ondaretzat izendatua. Bestela, casino bat Mosa ibaiko ezkerraldean eta hiriko hegoaldean kokatuta dago.
Aipatzekoa da bestela Le Combat de l'Échasse d'Or izeneko ikuskizuna, irailaren hirugarren igandean antolatua eta Erdi Aroko giroan egindakoa.
Bestela, Namurreko unibertsitatea 1831an sortu zuten, Facultés Universitaires Notre-Dame de la Paix (FUNDP) izenekoa.
Azkenik, 1986tik hiri honetan antolatzen dute urtero Festival International du Film Francophone (FIFF) izeneko zinemaldia, frantsesezko pelikulak ematen dituena.

## Namurtar ospetsuak

* Félicien Rops (1833-1898), margolaria.
* Henri Michaux (1899-1984), poeta.
* Claude Piron (1931-2008), psikologoa eta idazle esperantista.
* Olivier Rochus (1981-), tenislaria.

## Hiri senidetuak

Namur ondorengo hiriekin senidetuta dago:
* Quebec Hiria (Kanada)
* Subotica (Serbia)
* Bourg-en-Bresse (Frantzia)
* Empoli (Italia)
* Ōgaki (Japonia)
* Belmont (Kalifornia) (AEB)
* Lafayette (Kalifornia) (AEB)

## Erreferentziak

* ↑ Euskaltzaindia. (2008-05-30). 154. araua: Europako eskualde historiko-politiko nagusiak. .

## Kanpo estekak

* (Frantsesez) Namurreko udal webgunea
* FIFF zinemaldiaren webgunea
* Datuak: Q134121
* Multimedia: Namur / Q134121
# Namuwita

Namuwita sulfato motako minerala da.

## Ezaugarriak

Namuwita sulfato mineralaren formula kimikoa hau da: ${\ce {Zn4(SO4)(OH)6 * 4H2O}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Namuwite: Mineral information, data and localities.» www.mindat.org (Noiz kontsultatua: 12-05-2019).
# Namur (Quebec)

Namur Quebeceko udalerri bat da, Kanadan. Outaouais eskualdean kokatuta dago, eta horren barruan dagoen Papineau konderriko eskualde udalerria da.. 2011ko zentsoaren arabera 596 biztanle zituen 56.37 kilometro koadroko azaleran.

## Kanpo estekak

* Datuak: Q3335498
* Multimedia: Namur, Quebec / Q3335498
# Namurreko probintzia

Namurreko probintzia (frantsesez: Namur; nederlanderaz: Namen; alemanez: Namur; valonieraz: Nameur) Belgikako Valonia lurraldeko probintzia da, hegoaldean kokatzen dena. 3664 km²-ko azalera dauka, eta 480 mila biztanle inguru ditu.

## Udalerriak
### Dinanteko barrutia

* Anhée
* Beauraing
* Bièvre
* Ciney
* Dinant
* Gedinne
* Hamois
* Hastière
* Havelange
* Houyet
* Onhaye
* Rochefort
* Somme-Leuze
* Vresse-sur-Semois
* Yvoir

### Namurreko barrutia

* Andenne
* Assesse
* Éghezée
* Fernelmont
* Floreffe - 13
* Fosses-la-Ville - 15
* Gembloux
* Gesves
* Jemeppe-sur-Sambre - 23
* La Bruyère
* Mettet
* Namur
* Ohey
* Profondeville
* Sambreville - 32
* Sombreffe - 33

### Philippevilleko barrutia

* Cerfontaine
* Couvin
* Doische
* Florennes
* Philippeville
* Viroinval
* Walcourt

## Gobernadoreak

* 1830 - 1834: Goswin de Stassart
* 1834 - 1840: Joseph Lebeau
* 1840 - 1847: Edouard d'Huart
* 1887 - 1848: Adolphe de Vrière
* 1848 - 1851: François Pirson
* 1853 - 1875: Charles de Baillet
* 1876 - 1877: D. de Mevius
* 1877 - 1881: Albert de Beauffort
* 1881 - 1882: Léon Pety de Thozée
* 1882 - 1884: Auguste Vergote
* 1884 - 1914: Charles de Montpellier de Vedrin
* 1919 - 1937: Pierre de Gaiffier d'Hestroy
* 1937 - 1944: François Bovesse
* 1945 - 1968: Robert Gruslin
* 1968 - 1977: René Close
* 1977 - 1980: Pierre Falize
* 1980 - 1987: Emile Lacroix
* 1987 - 1994: Emile Wauthy
* 1994 - 2007: Amand Dalem
* 2007–egun: Denis Mathen

## Ikus, gainera

* Belgikaren banaketa administratiboa

## Erreferentziak

* ↑ Euskaltzaindia. (2008-05-30). 154. araua: Europako eskualde historiko-politiko nagusiak. .

## Kanpo estekak

* Probintziako Gobernuaren webgunea (Frantsesez)
* Datuak: Q1125
* Multimedia: Namur (province) / Q1125
# Namumanga leizeak

Namumanga leizeak (ingelesez: Namumanga Caves) Tuvalu uharte azpiko itsas haitzulo naturalak dira, Polinesia mendebaldean. Namumangako su-leizeak bezala ere ezagutzen dira.

## Historia

1986an bi urpekari aurkitu zituzten. Leizeak ur azpian daude, 37 eta 46 metrotan. Leizetan aurkitutako aztarna batzuen arabera garai batean giza presentziaren testigantzak moduan ulertu dira: koral zatiak, horma belztuak... Agian bertan sua egin zen garai batean.

## Kondaira

Leizeen aurkikuntza kondaira batekin lotu zen. Kondaira horren arabera itsas azpian bazegoen etxe handi bat. Pentsatuz hori herri-memorian gordetako informazioa izan zitekeela ikerketari ekin zion leizeak aurkitu arte.

## Kanpo estekak

* (Ingelesez):Informazio turistikoa.
* Datuak: Q616963
# Namurko Konderria

Namurko Konderria (frantsesez: Comté de Namur; nederlanderaz: Graafschap Namen) antzinako lurraldea izan zen, Lieja, Brabante, Hainauten artean hedatua, Germaniako Erromatar Inperio Santuaren mende zegoena. Namur, Charleroi, Givet, Bouvignes, Mariembourg eta Fleurus hiriak hartzen zituen. Gaur egun, zatirik handiena Belgikako Namurreko probintziaren barnean dago.

## Historia

Berenger kondea, Lotario I.aren suhia zena, izan zen lehen agintaria. 1421ean Joan Namurkoak Borgoinako dukea zen Filipe Onberari saldu zion konderria, eta handik aurrera Borgoinako lurralde izan zen. 1556tik-1714ra Espainiar Herbehereen zati izan zen, eta 1714tik aurrera Austriaren mende egon zen, 1795ean Frantziak beretu zuen arte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/03/20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q599613
* Multimedia: County of Namur / Q599613
# Namu atoloia

Namu Ozeano Bareko atoloi bat da, 54 uhartez osatua. Ralik Chainen dago, Marshall Uharteetan. Guztira 6,27 kilometro koadro ditu eta 801 pertsona bizi dira bertan.

## Kanpo estekak

* Datuak: Q703627
# Namua

Namu'a, Samoako populaturik gabeko uharte txiki bat da. Upolu uhartearen ekialdean dago.
* Datuak: Q1107410
* Multimedia: Namua / Q1107410
# Nafarroako Zerga Ogasuna

Nafarroako Zerga Ogasuna edota Nafarroako Ogasuna 1989an Nafarroako Foru Erkidegoan sortutako erakunde administratibo eta autonomo bat da, bere eginkizunak lurralde honetako titularitea duten zerga eta diru sarrera publikoaren kudeaketa, azterketa eta bilketa da.
Erakunde honek berezko izaera juridikoa eta erabateko jarduera gaitasuna ditu, eta Nafarroako Gobernuaren Ekonomia eta Ogasun sailburuaren zuzendaritza, planifikazio eta ardurapean dago.

## Funtzioak

Nafarroako Zerga Ogasunak zergen kudeaketa eta bilketa burutzeko pertsona, material eta teknikoen kudeaketarako ardura du, betiere araudi fiskala bete eta zergadunen segurtasun fiskala ziurtatu dadin.
* Zerga Informazio Sistemen zerbitzua.
* Zuzeneko zergen, zigorren eta errekerimenduen zerbitzua.
* Zerga ez zuzenen eta Enpresa Handien zerbitzua.
* Diru sarreren azterketa.
* Zerga bilketa.
* Araudiaren garapenaren eta fiskalitatearen zerbitzua.
* Lurralde aberastasuna.
* Zergadunentzako laguntza eta informazioa.
* Zuzendari gerentea.
* Gobernu Batzordea.

## Estatutuak

Erakunde honen estatutuak 119/2007ko Foru Dekretuan onartu ziren, 2007ko irailaren 3an, eta 2007ko irailaren 12an Nafarroako Aldizkari Ofizialak argitaratu zituen.

## Ikus gainera

* Nafarroako Foru Hobekuntza
* Nafarroako Gobernua
* Arabako Ogasuna
* Bizkaiko Ogasuna
* Gipuzkoako Ogasuna
* Zerga Administrazioko Espainiako Agentzia

## Kanpo estekak

* Nafarroako Zerga Ogasuna. Nafarroako Gobernuaren webgune ofiziala (Gaztelaniaz)
* Datuak: Q6441820
# Nafarroako banderazain

Nafarroako banderazaina edo alfereza Nafarroako erregearen gudarosteen buruzagia izan zen.
XV. mendean Karlos III.a erregeak kargu honen izendapena aldatu zuen kondestable izena jarriz.

## Nafarroako banderazainen zerrenda

* 1160: Gontzalo Ruiz Azagrakoa
* 1174: Fortun Almoravid
* 1180: Antso Ramirez Pierolakoa
* 1208-1214: Gontzalo Gomez Agonzilokoa
* 1217-1237: Iban Perez Baztangoa
* 1253-1276: Gontzalo Ibañez Baztangoa
* 1277-1280: Antso Fernandez Monteagudokoa
* 1280-1284: Joanes Korbaran Bidaurrekoa
* 1293-1305: Fortun Almoravid
* 1305-1306: Pedro Aierbe
* 1308-1318: Oier Maulekoa
* 1318-1328: Martin Aibar
* 1328-1346: Joanes Korbaran Lehetekoa
* 1346-1379: Martin Enrikez Lakarrakoa
* 1379-1432: Karlos Beaumontekoa
* 1432: izendapen berria: Nafarroako kondestable

## Ikus, gainera

* Nafarroako kondestable
* Nafarroako mariskal

## Erreferentziak

* ↑ Mugueta Moreno, Iñigo. (2007). Iura vasconiae: revista de derecho histórico y autonómico de Vasconia. , 189-238 or. ISSN 1699-5376..

## Kanpo estekak

* Datuak: Q25474707
# Nafarroako bandera

Nafarroako Foru Erkidegoko bandera :
| Erabilera | |
| Proportzioa | 2:3 |
| Erabakia | 1982ko abuztuaren 10a |
| Koloreak | Gorria |
Nafarroako Foru Erkidegoko bandera Nafarroako Foru Eraentza Berrezarri eta Hobetzeari buruzko abuztuaren 10eko 13/1982 Lege Organikoaren 7.2 artikuluak ezarri zuen:
| « | Nafarroako bandera gorria da, erdian armarria duela | » |
Armarria aurreko atalak deskribatzen du:
| « | Nafarroako armarria, hondo gorriaren gainean paraturiko urrezko kateez da, katemailaz osaturiko zortzi besoen elkargunean esmeralda bat dutela eta ororen gainean, berriz, Errege koroa, Nafarroako antzinako Erresumaren sinboloa. | » |

## Historia

Egungo bandera lehendabizikoz 1910ean deskribatu zuten hiru euskaltzalek: Kanpion, Altadill eta Oloritzek hain zuzen ere. Haiek kolore gorria aukeratu zuten, armarriaren zelaiaren kolorea zelako.
Nafarroako Erresuman ez zegoen berez Erresumaren bandera baizik eta erregearen ikurra. Hala ere, Martin Larraiotzek esanetan, jadanik XIV. mendean Paris konkistatzea saiatu zuten Karlos II.a Nafarroakoaren soldaduek txapela gorriak zeramatzaten. 1512an ere, Nafarroako konkistaren garaian, Fadrique Álvarez de Toledo Albako Dukearen kronista zen Luis Correak ere horrela zioen: aurrekaldean inoiz babesik gabe uztea zin egindako eta zenbait urrezko xarpak zituen bandera gorriztadun hirurehun lagun inguru zutik itxoiten zeuden.

## Bandera ofizialak

* Espainiako Bigarren Errepublikakoa (1931-1937)
* Frankismo eta Trantsiziokoa (1937-1981)

## Bandera historikoa

* Nafarroako errege-erreginen ikurra. Bandera hau oso erabilia da talde abertzaleen artean, bereziki koroarik gabeko bandera bat irudikatu nahi denean. Nafarroa Beherean ere erabiltzen da, Nafarroa Garaian erabiltzen denarekin kontrajarrita.
* Nafarroako errege-erreginen ikurra (bertsio modernoa)
* Nafarroako errege-erreginen ikurra (bertsio zaharra)

## Beste banderak

* Koroa eta armarrik gabeko bandera, ezker abertzaleak erabilia.
* Nafar independentistek erabilitako bandera, batzuetan "INDEPENDENTZIA" hitza gehituz.
* Nafarroako bandera (edo zutoihal heraldikoa) Frantziako erregeen armarrian (1589-1790)

## Erreferentziak

* Edukiaren zati bat Espainiako lege batetik hartu da. Testua jabari publikoa da eta ez du copyrightik, Espainiako jabetza intelektualaren legeko 13. artikuluaren arabera (ikus Espainiako Aldizkari Ofiziala, 97. zenbakia, 1996-04-22koa).
* ↑ Nafarroako Foru Eraentza Berrezarri eta Hobetzeari buruzko Lege Organikoa. Hizkuntza Eskubideen Behatokia.
* ↑ Egia Astibia, Victor Manuel. (2022). Nabarralde. Nabarralde, 7 or..
* ↑ Patxi Zabaleta. Haria 22. zbk. 2008ko ekaina. D.L./L.G.NA-1267/2003
* ↑ Luis Correa. Historia de la Conquista del Reino de Navarra por el Duque de Alba.. .

## Ikus, gainera

* Nafarroako Ikurren Legea
* Nafarroako armarria
* Arrano Beltza
* Ikurrina
* Euskal Herriko armarria

## Kanpo estekak

* Datuak: Q1091411
* Multimedia: Flags of Navarre / Q1091411